PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:

Návrh nariadenia vlády Slovenskej republiky, ktorým sa ustanovuje národná tabuľka frekvenčného spektra.

2. Základné ciele právnej úpravy:

Nariadenie upravuje Národnú tabuľku frekvenčného spektra (ďalej len „NTFS“), ktorá obsahuje najmä:
· údaje o frekvenčnom pásme a jeho pridelení pre príslušné rádiokomunikačné služby podľa aktuálneho Rádiokomunikačného poriadku,
· údaje o frekvenčnom pásme a jeho pridelení v Slovenskej republike, 
· informáciu, či je príslušné frekvenčné pásmo v Slovenskej republike pridelené na civilné alebo vojenské účely,
· poznámky k prideleniu frekvenčného pásma,
· informácie o využití frekvenčných pásiem pre konkrétne aplikácie v rámci rádiokomunikačnej služby.

3. Zhodnotenie súčasného stavu:

Zákon č. 452/2021 Z. z. o elektronických komunikáciách obsahuje splnomocňovacie ustanovenie na vydanie národnej tabuľky frekvenčného spektra v spolupráci s príslušnými rezortmi.
V porovnaní s NTFS, ktorá bola ustanovená nariadením vlády Slovenskej republiky č. 330/2025 Z. z., ktorým sa ustanovuje národná tabuľka frekvenčného spektra, budú do nového návrhu NTFS zapracované najmä nové rozhodnutia a odporúčania EÚ, rozhodnutia a odporúčania Európskeho výboru pre elektronické komunikácie, ako aj požiadavky Ministerstva obrany Slovenskej republiky a Úradu pre reguláciu elektronických komunikácií a poštových služieb. Ďalšie úpravy vyplynuli taktiež z procesu zosúlaďovania NTFS s európskou tabuľkou frekvenčného spektra zverejnenou 28. novembra 2025.

4. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy právneho predpisu formou zasielania podnetov a návrhov v súlade so základnými cieľmi podľa bodu 2.

[bookmark: _GoBack]Kontaktné údaje:
Ministerstvo dopravy Slovenskej republiky
sekcia elektronických komunikácií a poštových služieb
Námestie slobody č. 6
810 05  Bratislava 
email: gabriel.stancik@mindop.sk 

5. Predpokladaný termín začatia pripomienkového konania:
október 2026 

